CELEX: 62007CA0143
Language: da
Date: 2008-04-24 00:00:00
Title: Sag C-143/07: Domstolens dom (Fjerde Afdeling) af 24. april 2008 — Reuter & Co. (Firma A.O.B.) mod Hauptzollamt Hamburg-Jonas (anmodning om præjudiciel afgørelse fra Finanzgericht Hamburg (Tyskland)) (Landbrug — forordning (EØF) nr. 3665/87 — artikel 11 — ordning om eksportrestitutioner for landbrugsprodukter — betingelse for tildeling af restitutionen — restitution udbetalt til eksportør efter fremlæggelse af dokumenter, som medkontrahenten har forfalsket — vare ikke udført — betingelser for anvendelse af sanktioner)

7.6.2008   
            
            
               DA
            
            
               Den Europæiske Unions Tidende
            
            
               C 142/9
            
         Domstolens dom (Fjerde Afdeling) af 24. april 2008 — Reuter & Co. (Firma A.O.B.) mod Hauptzollamt Hamburg-Jonas (anmodning om præjudiciel afgørelse fra Finanzgericht Hamburg (Tyskland))
   (Sag C-143/07) (1)
   
   (Landbrug - forordning (EØF) nr. 3665/87 - artikel 11 - ordning om eksportrestitutioner for landbrugsprodukter - betingelse for tildeling af restitutionen - restitution udbetalt til eksportør efter fremlæggelse af dokumenter, som medkontrahenten har forfalsket - vare ikke udført - betingelser for anvendelse af sanktioner)
   (2008/C 142/13)
   Processprog: tysk
   Den forelæggende ret
   Finanzgericht Hamburg
   Parter i hovedsagen
   
      Sagsøger: Reuter & Co. (Firma A.O.B.)
   
      Sagsøgt: Hauptzollamt Hamburg-Jonas
   Sagens genstand
   Anmodning om præjudiciel afgørelse — Finanzgericht Hamburg — fortolkning af artikel 11, stk. 1, i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter (EFT L 351, s. 1), som ændret ved Kommissionens forordning (EF) nr. 2945/94 af 2. december 1994 (EFT L 310, s. 57), og artikel 51 i Kommissionens forordning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter (EFT L 102, s. 11) — eksportrestitution udbetalt til eksportør efter fremlæggelse af dokumenter forfalsket af tredjemand — betingelser for at pålægge sanktioner
   Konklusion
   Artikel 11, stk. 1, i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter, som ændret ved Kommissionens forordning (EF) nr. 2945/94 af 2. december 1994, skal fortolkes således, at den deri fastsatte sanktion finder anvendelse på en eksportør, der har ansøgt om eksportrestitution for en vare, når denne vare som følge af medkontrahentens svigagtige adfærd ikke er blevet udført.
   
      (1)  EUT C 117 af 26.5.2007.